ΓΡΑΠΤΗ ΕΡΩΤΗΣΗ E-3242/00

υποβολή: Ioannis Souladakis (PSE) προς την Επιτροπή

(20 Οκτωβρίου 2000)

Θέμα: Εμφύλιος Πόλεμος στο Σουδάν

Ο μακρόχρονος εμφύλιος πόλεμος που μαίνεται στο Σουδάν έχει αποκτήσει πλέον διεθνή διάσταση καθώς πέραν της κυβέρνησης του Σουδάν και των επαναστατών, έχουν εμπλακεί σε αυτόν πολυεθνικές εταιρίες και ξένες κυβερνήσεις. Αντικειμενικός στόχος όλων των εμπλεκόμενων είναι τα πλούσια σε κοιτάσματα πετρελαίου εδάφη του νότιου τμήματος της χώρας. Μέχρι σήμερα η πολιτική των ΗΠΑ στον πόλεμο του Σουδάν, αντί να βοηθήσει στην ειρήνευση, συνετέλεσε στη συντήρηση της βίας και της έντασης. Στην περίοδο του ψυχρού πολέμου οι ΗΠΑποστήριξαν την κυβέρνηση του Σουδάν, ενώ μετά το τέλος του ψυχρού πολέμου και λόγω της ανόδου του ισλαμικού κινήματος,ποστήριξαν τους επαναστάτες που βρίσκονται κυρίως στο νότιο τμήμα της χώρας.

Τελευταία παρατηρούνται διπλωματικές ενδείξεις από πλευράς των ΗΠΑ για την εφαρμογή μιας πολιτικής που θα σταματήσει τις αιματηρές συγκρούσεις με αφορμή τα κοιτάσματα πετρελαίου, η οποία θα στηρίζεται στο μοντέλο της ειρήνευσης που επιχειρείται στη Σιέρρα Λεόνε και συνδέεται με το εμπάργκο των διαμαντιών της χώρας αυτής. Από ορισμένες πλευρές της Ουάσινγκτον εκφράζεται η επιθυμία να αναληφθεί αυτή η πρωτοβουλία σε συνεργασία με τις χώρες της Ευρωπαϊκής Ένωσης.

Βάσει των παραπάνω και με δεδομένα τον κίνδυνο επέκτασης των συρράξεων στην αφρικανική ήπειρο σε μεγαλύτερη γεωγραφική κλίμακα και τη διαρκώς αυξανόμενη σημασία του πετρελαίου για τις οικονομίες των χωρών της Ε.Ε. η Επιτροπή γνωρίζει τις σχετικές ενέργειες της Ουάσινγκτον και ποιές πρωτοβουλίες σκοπεύει να αναλάβει για να επέλθει σταδιακή ειρήνευση στο Σουδάν με στόχο την οριστική λήξη του εμφυλίου πολέμου;

Απάντηση του κ. Nielson ε ονόματος της Επιτροπής

(12 Δεκεμβρίου 2000)

Η Επιτροπή παρακολουθεί στενά την πολιτική κατάσταση στο Σουδάν και ειδικότερα τον εμφύλιο πόλεμο που έχει ξεσπάσει μεταξύ της σουδανικής κυβέρνησης στο Χαρτούμ και επαναστατικών ομάδων στον Νότο, με σημαντικότερη το Κίνημα Ελευθέρωσης του Σουδανικού Λαού. Μετά από 17 έτη εμφυλίου πολέμου είναι σαφές ότι δεν μπορεί ναπάρξει στρατιωτική λύση. Η σύρραξη έχει προφανείς εθνοτικές και θρησκευτικές προεκτάσεις. Οικονομικά ζητήματα, όπως η εκμετάλλευση των κοιτασμάτων πετρελαίου του Σουδάν διαδραματίζουν συνεχώς σημαντικότερο ρόλο.

Αν και, λόγω της πολιτικής κατάστασης, απέβη αδύνατο να διατηρηθεί ικανοποιητικό επίπεδο συνεργασίας με το Σουδάν, η Επιτροπή εξακολουθεί να είναι παρούσα στη χώρα και να διαδραματίζει πρωτεύοντα ρόλο στον τομέα της ανθρωπιστικής βοήθειας. Ποσό μεγαλύτερο των 200 εκατ. ευρώ διατέθηκε για το σκοπό αυτό την τελευταία δεκαετία. Παράλληλα, η Επιτροπή συμμετέχει στον πολιτικό διάλογο που άρχισε εκ νέου μεταξύ της Κοινότητας και της κυβέρνησης του Σουδάν, ο οποίος σύντομα θα εισέλθει στον τερματισμό της πρώτης του φάσης. Μαζί με ορισμένα κράτη μέλη, η Επιτροπή είναι ενεργό μέλος του IPF, φόρουμ των εταίρων της διακυβερνητικής αρχής για την ανάπτυξη, IGAD, που στηρίζει τις προσπάθειες της IGAD να μεσολαβήσει στην εσωτερική σύγκρουση του Σουδάν.

Η Επιτροπή ενθαρρύνει έντονα την ειρηνευτική διαδικασία όχι μόνο παρέχοντας πολιτική και ηθική στήριξη στην IGAD αλλά και στις άμεσες σχέσεις της με τα εμπλεκόμενα μέρη. Προσυπογράφει τη σύναψη συμφωνίας για την άμεση κατάπαυση του πυρόςπό διεθνή εποπτεία και τον τερματισμό της προμήθειας όπλων και στις δύο πλευρές. Η διακήρυξη αρχών, που εγκρίθηκε και από τα δύο εμπλεκόμενα μέρη, θεωρείται η βάση μιας μακροχρόνιας ειρήνης, ειδικότερα όσον αφορά το δικαίωμα του αυτοπροσδιορισμού. Μαζί με τα κράτη μέλη, η Επιτροπή συνεργάζεται με τα Ηνωμένα Έθνη στο ζήτημα αυτό. Ωστόσο, κάτι τέτοιο δεν είναι πάντα εφικτό δεδομένων των διαφορετικών αναλύσεων της διαδικασίας αλλαγής στο Χαρτούμ.